dagblomfamilien
Store norske leksikon,Biologi,Planteriket,Dekkfrøete planter,Enfrøbladete planter,Dagblomordenen,Dagblomfamilien
Dagblomfamilien er en tropisk plantefamilie blant de enfrøbladete blomsterplantene. Det finnes om lag 730 arter av urter i familien. Blomstene er to- eller tretallige. Navnet har familien fått fordi blomstene kun holder seg noen få timer før de visner.
Utseende Artene er saftige urter med sikksakkbøyd, leddet stengel og stengelomfattende, ofte brede blad med parallell bladnervatur. Blomstene er tretallige med tre begerblad som kan vær kronbladlignende. Det er også tre kronblad, men hos noen slekter er ett av disse redusert slik at det kun er to fargerike blader i blomsten. Blomstene har seks pollenbærere i to kretser, men hos noen arter er noen av pollenbærerne reduserte eller omdanna til staminodier. Fruktene er bær eller kapsler, tørre og oppsprekkende eller kjøttfulle. Utbredelse Dagblomfamilien finnes i tropiske områder og i tempererte områder av Nord-Amerika og Øst-Asia. Systematikk Det er om lag 40 slekter i familien og totalt artsantall er om lag 730. De største slektene er Commelina med nær 200 arter og husvandrerslekta, Tradescantia, med rundt 75. Dagblomfamilien hører til dagblomordenen, Commelinales, som i alt består av fem familier, med blant annet tjønnaksfamilien, vassgrofamilien og bjønnbroddfamilien. Vassgroordenen hører til de enfrøbladete blomsterplantene. Bruk Flere arter brukes som prydplanter, enten som hageplanter i varme områder eller som stueplanter. I Norge brukes flere arter og varianter i husvandrerslekta. Les mer i Store norske leksikon enfrøbladete blomsterplanter